මෙම සේනාවෝ ඉදිරියට හමුවන සියලු ස්වදේශීය ජනයා මරමින්, ස්ත්‍රීන් දූෂණය කොට මරා දමමින් කුඹුරු ගම් බිම් විනාශ කරමින් ගෙවල් ගිනිබත් කරමින් කිව නොහැකි තරම් අපරාධයන් කරමින් කොටගේපිටිය නම් වූ ගමට පැමිණියහ. මේ අවදියේ උනන්තැන්නේ විසිං ගෙදර කුඩාරාළ නම් හැඩි දැඩි තරුණයෙක් සිටියේය. බාල වියේ සිටම නිර්භීත ගතිගුණවලින් යුත් මේ තරුණයා ජාතිවාත්සල්‍යයයෙන් ඔද වැඩී කිසිවෙකුටත් බියක් නොදැක්වූ පසු නොබසින පුරුෂයෙක් විය. ඉංග්‍රීසි සේනාව සිංහලයන්ගේ ගම් බිම් විනාශ කරමින් වස්තූන් කොල්ලකන අයුරු ඇසූ කුඩා රාළ ඔවුන් හා තනිව සටන් කර ඔවුන් විනාශ කර දමමියි දැඩි අධිෂ්‍ඨානයක් ඇති කර ගත්තේය. ඔහුගේ සිහියට නැගුණේ පනිනාගල නමැති ගල් පර්වතයයි. ඔවුන් සියලු දෙනාම එගොඩ විය යුත්තේ මෙතනිනි. ඒ නිසා ඔවුන් විනාශ කර දැමීමට සුදුසුම තැන මෙතැනැයි ඔහුගේ සිහියට නැගිනි. ඔහු දිග හෙල්ලක් ගෙන පනිනාගල පල්ලේ තිබූ පැතලි ගලක සැඟවී සිටියේය. ගලේ එක් කොනක් නැමී තිබුණ හෙයින් ගලෙන් පනින කිසිවකුට ඔහු පෙනෙන්නේ නැත. එහෙත් ගලින් පනිනා සියලු දෙනා ඔහුට හොඳාකාරවම පෙනුණි.
මෙම සෙනාවෝ කිව නොහැකි තරම් අපරාධයන් කරමින් පැමිණියෙ කුමන ගමටද?
කොටගේපිටිය